Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 4. rujna 2011.

29(84)2011.

Evanđelje Mt 18,15-20
Ako te posluša, stekao si brata.
Čitanje svetog Evanđelja po Mateju
U ono vrijeme: Reče Isus svojim učenicima:
»Pogriješi li tvoj brat, idi i pokaraj ga nasamo. Ako te posluša, stekao si brata. Ne posluša li te, uzmi sa sobom još jednoga ili dvojicu, neka na iskazu dvojice ili trojice svjedoka počiva svaka tvrdnja. Ako ni njih ne posluša, reci Crkvi. Ako pak ni Crkve ne posluša, neka ti bude kao poganin i carinik.
Zaista, kažem vam, što god svežete na zemlji, bit će svezano na nebu; i što god odriješite na zemlji, bit će odriješeno na nebu.
Nadalje, kažem vam, ako dvojica od vas na zemlji jednodušno zaištu što mu drago, dat će im Otac moj, koji je na nebesima. Jer gdje su dvojica ili trojica sabrana u moje ime, tu sam i ja među njima.«
Riječ Gospodnja.

Hman ljubavi iz Prve Korinćanima 13, druga kitica: "Ljubav je velikodušna, dobrostiva je ljubav, ne zavidi, ljubav se ne hvasta, ne nadima se, nije nepristojna, ne traži svoje, nije razdražljiva, ne pamti zlo; ne raduje se nepravdi, a raduje se istini; sve pokriva, sve vjeruje, svemu se nada, sve podnosi (1 Kor 13, 4-7).

ZAJEDNICA I NJEZIN UNUTARNJI PROBLEMI Ako tvoj brat pogriješi... (Mt 18,15 – 20)
"Nitko nije otok" – "Što si ti što nisi primio?" Ovo nisu fraze. Ovo je istina koju potvrđuje svačije iskustvo. Ne samo da naše tijelo proističe iz zajedništva nego i naše ideje (Fr. Jeanson). Svi ljudi, svaki čovjek teži prema zajedništvu, a s druge strane kako je teško sačuvati kontinuitet i jednodušnost stvorene zajednice. Čovjek je usmjeren na zajednicu. Ona mu je potrebna, a kada ju stvori tek tada nastaju unutarnji problemi, razilaženja.
Zajedništvo svi žele i svi trebaju, ali ga svi ne grade. Ipak treba postati svjestan da zajedništvo nije nešto što 'pada s neba', nego stvarnost koja nastaje iz ljudskog srca i koja se gradi ljudskim životom. Prva naša zajednica je naša obitelj. A poslije nje se širi drugo zajedništvo. Ljudi se ujedinjuju u zajednicu s velikim entuzijazmom, ali kad splasne entuzijazam (on redovno ne traje dugo) počinje se živjeti realni život.
Životna realnost (svi ljudi pa i kršćani) producira 'sretne' i 'nesretne' ljude. Vrlo važno je postati svjestan osnovice stvorenog zajedništva. Postoje razni oblici zajedništva pa su i tolike različite osnovice tih zajedništva.
Osnovica kršćanskog (crkvenog) zajedništva jest LJUBAV, BOG, ISUS KRIST. Na ovoj osnovici ulazi se u zajedništvo, ova je osnovica hrana i kriterij kršćanskog zajedništva. Sve drugo što je možda različito, sporedno je i ne smije dovoditi u pitanje zajedništvo. Znači treba imati svijest osnovice zajedništvu i jedinstvu, a sve drugo spada na pluralnost i sporednost. Ta sporednost ne smije ulaziti u sadržajnost ovog zajedništva.
Ako bi sporednosti (različitosti) ušle u sadržaj kršćanskog jedinstva istopilo bi se jedinstvo. A to se vjerojatno dogodilo u kršćanstvu. Sporednost kršćanskog jedinstva postala je bitnost i tako razdijelila kršćane. Kulture i običaji su razdvojili one iste vjere. Svi smo željni jedinstva, zajedništva, ali je također malo graditelja tog zajedništva. Dobiva se dojam da ga očekujemo kao manu s neba, da se dogodi čudesno bez nas.
Ono se čudesno ipak ne događa. Njega strpljiva i plemenita srca stvaraju. Potrebno je jako puno ljubavi i strpljenja za uzdržavanje i izgradnju zajedništva. Zajedništvo ljubavi nije nešto što je dano i što treba samo čuvati. To je stvarnost koju treba živjeti i razvijati. Čim je trajnost tim se traži i snaga da opstane u svim životnim situacijama. Zajedništvo ljubavi zahtjeva trajno nastojanje i trajno obraćenje. Kao što u nama postoji nagon za zajedništvom postoji u nama i nešto što nas izdvaja od zajedništva, a to je individualizam.
Kriterij zajedništva, zemaljskog i nebeskog jest ljubav. Ako netko ne ljubi ovdje na zemlji neće ljubiti ni u vječnosti. Sad kroz ovaj život čovjek zasniva sadržaj svoje vječnosti. I tko god ima iskustvo ljubavi taj ima iskustvo vječnosti Božje. Također je iskustvo mržnje i zla iskustvo pakla i zla. Vječnost je bratstvo i prijateljstvo. Zato smo sad tu da se 'naučimo' bratstvu, da se oslobodimo svega što smeta uspostavljanju pravoga bratstva i prijateljstva.
Svi smo pozvani da jedni druge spašavamo. Nije vlast ta koja veže i razrješuje međusobnost. To je ljubav. Što ljubav sjedini ovdje bit će sjedinjeno i u vječnosti, a što mržnja razjedini ovdje bit će razjedinjeno i u vječnosti. Bog je prisutan tamo gdje je zajedništvo bratstva i ljubavi. Ovo je objava Biblije. I ljudi koji su živjeli bratstvo doživjeli su i živoga Boga. Onaj koji ljubi ispunio je sav zakon i proroke!
Marjan Jurčević

23. nedjelja kroz godinu A
(Mt 18,15-20)
Gospodine!
Ohrabruje me Tvoje obećanje da ćeš uvijek biti s nama, da ćeš biti prisutan tamo gdje su dvojica sabrana u Tvoje ime. Gdje se tako nađu dva brata u Tvoje ime, tu si i Ti prisutan.
No, ja sam brat koji često pogriješi. A Ti me koriš i upozoravaš nasamo, u četiri oka. U sebi nosim duboko iskustvo Tvoje strpljivosti, milosrđa i dobrote. Daj mi milost da na sličan način i ja mogu biti brat svakome oko sebe.
Ne dopusti da netko kraj mene, zbog njegove očitovane slabosti, prestane meni biti brat. Ne dopusti da ja ikoga isključim iz svoga srca zbog njegova pada. Daj mi ustrajnu i strpljivu ljubav, poput Tvoje, kojom ću znati svakom čovjeku oko sebe pokazati da mi je brat.
Gospodine! Daj mi ustrajnu i strpljivu ljubav, poput Tvoje, molim Te!
Priredio: Dario Miletić

Meditacija:
Smijemo biti tvoja zajednica
braće i sestara
koji se okupljaju oko tvog oltara.
Smijemo biti tvoji gosti
koje je pozvala tvoja ljubav
i hrani tvoj sakrament.
Trebamo biti tvoji glasnici
poslani braći i sestrama
pozvani da darujemo ljubav. DM

Prekid za daljnji život
Isus želi jedno naglasiti, a to je bilo vidljivo i kod utakmice: ako povratak, obraćenje nije moguće, iz bilo kojeg razloga, zajednica može dalje opstati i ispunjati zadaće, i ostati vjerna poslanju ako učini raskid - ako prekine.
To zvuči oštro. Da su djeca s onim drugim cijelo popodne diskutirala, ne bi došlo do daljnjeg igranja.
Otvorenost za povratak
Isus je naglasio da raskid ne mora biti za sva vremena: kad bi sve na nebu bilo vezano ili otpušteno što bi učenici na zemlji vezivali i otpuštali. Tako Isus želi reći da taj prekid nije vječan i nepopravljiv. I zato nije slučajno da zaključne riječi upućuju na molitvu. To znači da bi, makar kroz molitvu, veza trebala i dalje živjeti.
Molitva kao veza za vrijeme prekida
Po tome što druge obuhvaćamo našim molitvama, zovemo Boga za pomoćnika, jer Bog može i po krivim linijama pisati, i upraviti stranputice dobrim ciljevima.
Za mene je zahtjev Evanđelja jasan. Ako je prekid važan za daljnji život da se može ostati vjeran sebi, i da postanemo sposobni razgovarati i postupati - ostaje obavezan biti otvoren za novi početak, jer svaki prekid je bolna rana unutar zajedništva ljudi s Bogom. DM

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 4. IX. XXIII. Nedjelja kroz godinu, Ruža V., Marin
Ponedjeljak: 5. IX: Majka Terezija, Lovro
Utorak 6. IX. Evelina, Davor - molitva sv. Anti
Srijeda 7. IX. Marko Križevčanin
Četvrtak 8. IX. Mala Gospa
Petak 9. IX. Alen, Budimir
Subota 10. IX Ines, Lijepa – POSVETA CRKVE NA UDBINI U 11 sati. Javiti se u Župnim uredima za hodočašće.
Nedjelja 11. IX. XXIV. Nedjelja kroz godinu, Gospa Velikog hrv. Zavjeta
Malu Gospu slave Benediktinke u 8,30 i večernja u 19 koju predvodi Don Bože Barišić.
Župa sv. Ivana Krstitelja na Relji također slavi Malu Gospu misama u 7; 9 ; 10,30 i večernjom u 19 sati.
NEDJELJNE SU MISE u 8,30 u 10 i u 19 sati
Svaki dan je misa u 7 i u 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise .Krunicu molimo svaki dan u 19,30 sati.

PODNO GRIJANJE U CRKVI SV. FRANE
4. rujna 2011. Bogu hvala i svima hvala za pomoć pri uređenju CRKVE.
Ovoga tjedna postavljene su cijevi do centralnog 30 metara. Slijedi kopanje kroz vrt i spajanje s centralnim. Tijekom mjeseca rujna biti će postavljeni solarni kolektori za podno grijanje. Primili smo 100 $ USA. Hvala. Molimo Vas da nam pomognete.
Svaki Vaš dar je dobrodošao i unaprijed Vam zahvaljujemo.
Za sve koji žele uplatiti novac na žiro račun mogu preuzeti uplatnicu u sakristiji.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)